open-index/open-wikipedia-markdown huggingface dataset:
Buccas de Bonifatziu

Sas **Buccas de Bonifatziu** (in corsicanu *Bucchi di Bunifaziu*, in bonifatzinu *Bocche de Bunifazziu*, in gadduresu *Bocchi di Bunifaciu*, in frantzesu *Bouches de Bonifacio*) est unu istrintòrzu de mare tra Còssiga e Sardigna, goi numenada pro sa bidda corsicana de Bonifatziu, e partzit su mare Tirrenu dae su mare Mediterraneu otzidentale. Dae su puntu chi est prus a probe, est longu 11 km e profundu massimu 100 m. Sas Buccas sun fentomadas tra sos marineris pro sas currentes de abba tottu bulluzadas e periculosas. 

Su disaccattu prus connottu in sas Buccas de Bonifatziu fit cussu de sa frigada frantzesa Sémillante in su 15 de frearzu de su 1885. Sémillante aìat lassadu su portu de Tulone sa die innantis de andare conca a su Mare Nieddu, pro dare azudu in sa gherra de Crimea. Una temporada aìat però giuttu sa nae a si stumbare ind una costera: sa nae fit falada a giossu e non bi nde fit abarradu mancu un'omine, de sos 750 chi fin in cue. 

A pustis chi una nae mercantile aìat cajonadu un'atteru disaccattu mannu, est proibidu a colare in sas Buccas a sas naes chi battin cosa chi imbruttat s'ambiente.
Luigi Miraglia (latinista)

**Luigi Miraglia** (Nàpoli, 28 de Santu Gabine de su 1965) est unu latinista e filologu classicu italianu.

Sicundu a su paperi *The New Yorker*, isse est s'omine chi faveddat sa limba latina cun prus abbilesa in su mundu.

## Vita
Isse est de s'ereu de Luigi Miraglia, filosofu de su deretu e sindicu de Napoli in su 1901. A pustis de picare sa maturitate classica in su litzeu Umberto I de Napoli, in sa matessi tzitate attendet su cursu de lìteras classicas in s'universitate Federico II, in ube at tentu sa laurea cund una tesi iscrita totu in latinu; dapoi est resessitu a tenner su dottoratu de chirca in filolozìa classica in s'universitate de sos istudios de Salerno.

In su 1986 est bènnitu a èsser direttore de su fozu *Il trifoglio* e, in su 1989, consulente didatticu pro su *European Language Institute* de Recanati.

Dae su 1996, est direttore de s'Accademia Vivarium Novum, chi a primu tenìat sea in Montella (Avellino) e, dae su 2009, in Roma. In sa tzitate irpina, in prus, at imparatu italianu e latinu a sos dischentes de su litzeu issientificu "Rinaldo d'Aquino". At ammanizatu prus bortas e direttu cumbènnios internatzionales in supra de comente si imparen sas limbas classicas, de s'umanesimu e de su sinnìficu e balore issòro in die de como.

Dae s'annu accademicu 2009-2010 est mastru de elementos de allega latina e Latinitas viva in sa facultate de Literas Cristianas e Classicas (*Pontificium institutum altioris Latinitatis*) de s'Universitate Pontificia Salesiana de Roma.

Nche at fatu intrare in Italia e fatu pro su grecu anticu puru su "metodu natura" de Hans Henning Ørberg pro s'imparu de su latinu.

## Liberos
*Latine disco, 1999.
*Athènaze, 1999.
*Fabulae Syrae, 2008.
*Vita moresque, 2009.
Baleare (cadalanu)

Su **baleare** est sa variedade de sa limba cadelana chistionada in sas ìsulas Baleares.

## Vocabolariu
Inoghe si ponet a paragone calchi frasia in limbazu baleare cun su cadelanu de Catalugna:
1 Pone mente chi fintzas in valentzianu si narat *per favor* in logu de *si us plau* / *sisplau*. 

Pro sos numeros "deghessete", "degheoto" e "deghennove", faghet a nàrrer *desset*, *devuit* e *denou* in baleare, nono *disset*, *divuit*, *dinou* comente est in Catalugna.
Universidade de Versailles

S'Universidade de Versailles (jamada finas Versailles University, o solu UVSQ), s'agatat in sa tzittade de Versailles, in sa regione de Ìsula de Frantza. 
S'universidade fit istada fundada in su 1991.

## Cullegamentos dae fora
*Sito ufficiale
École nationale de l'aviation civile

S'École nationale de l'aviation civile (jamada finas French Civil Aviation University, o solu ENAC), s'agatat in sa tzittade de Tolosa, in sa regione de Midi-Pirenei, in so Frantza. 
S'universidade fit istada fundada in su 1949.

## Cullegamentos dae fora
* Sito ufficiale
* Online Executive Advanced Master Airline Management
Francesco Guardi

**Francesco Guardi** (Venezia 1712-1793) pintore "vedutista", reconnottu comente " bonu iscolaru de Canaletto": in sos quadros suos sa lughe at una parte determinante. 

## Oberas
* Il parlatorio delle monache di San Zaccaria(1745-50);
* La festa del Giovedì grasso in Piazzetta (1758);
* La processione notturna per l'elezione di Gregorio XIII (1758);
* Capriccio con marina e torre (1770);
* La partenza del Bucintoro (1770-78)
Institut polytechnique des sciences avancées

S'Institut polytechnique des sciences avancées (jamada finas Polytechnical School for Advanced Technologies, o solu IPSA), s'agatat in sa tzittade de Tolosa, in sa regione de Midi-Pirenei, in so Frantza. 
S'universidade fit istada fundada in su 1961.

## Cullegamentos dae fora
*Sito ufficiale
Sardinia Radio Telescope

Su **Sardinia Radio Telescope** (a s'ispissu incurtziadu in SRT) est unu radiotelescópiu postu in sa bidda de Santu 'Asili 'e Monti, in provìntzia de Casteddu. Nch'est bennidu a pitzus gratzias a unu traballu in cumone cun s'Istitutu de Radioastronomia de Bologna, s'Osserbatorju de Casteddu e cussu Astrofisicu de Arcetri (in sa tzittade de Firenze).

Su Sardinia Radio Telescope est s'istrumentu de tres chi s'Italia at postu, a pustis de cussos de Medicina (BO) e de Noto (SR), ma est cussu prus addainantis a libellu tecnologicu e fintzas su prus mannu.

## Aggantzos de fora
*Sardinia Radio Telescope - Pagina Printzipale 
*Sardinia Radio Telescope: Project Status
Osservatoriu de Casteddu

Su **Osservatoriu de Casteddu** (***Osservatorio Astronomico di Cagliari*** in italianu, *Cagliari Observatory* in inglesu) est unu castiadorgiu astronomicu chi tenit s'Istitutu Italianu de Astrofisica. Est attesu de Casteddu, in Sardigna, de unus 20 km. Fiat fundàu in su 1899 po studiai comenti sa terra girat.

## Aggantzus de fora
*Pagina Printzipali de s'Osservatoriu
*Pagina de Divulgamentu
Domenico Millelire

**Domenico Millelire**, nomìnzu chi istat pro **Domenico Leoni** (Sa Madalena, 1761 - Sa Madalena, 14 de Austu de su 1827) fit unu militare sardu, ufitziale in sa Regia Marina de su Regnu de Sardigna piemontesu. Est fentomadu ca fit su primu in s'istoria militare italiana a si pigare sa medallia de oro a balore militare.

## Bida
Fit su fizu de Pietro Leoni e Maria Ornano, fintzas sos tres frades suos fin ufitziales in Marina. In su 23 de Frearzu de su 1793 Domenico, chi fit a cumandu de sa flotta sardo-piemontesa, aìat binchidu a probe de sa Madalena sas naes de sa Republica Frantzesa. In ie bi aìat, tando cun su gradu de tenente, fintzas su zovanu Napoleone Bonaparte, chi in benidore dìat a bènner Imperadore de sos Frantzesos. Derettu a pustis, li aìan donadu comente presente sa medallia de oro e una paga de 300 francos a s'annu.

## Libros
*Domenico Millelire e la difesa della Sardegna nel febbraio 1793 - 11 di Collana dei quaderni azzurri - Giorgio Bardanzellu - 1954

## Referèntzias
Homer Simpson

**Homer Simpson** (**Homer Jay Simpson**) est unu de is protagonistas de sa sèrie animada The Simpsons, babbu in sa famìlia chi ddi donat su tìtulu.

Est istadu imbentadu dae Matt Groening chi dd'at dadu su nòmine de su babbu suo, e ddi donat sa boghe Dan Castellaneta. Est apartu pro sa primu borta in su 1987 a intro de The Tracey Ullman Show e in su 1989 sa sèrie est essida indipendente e trasmìtida dae s'emitente Fox.

Homer rapresentat su tìpicu babbu de famìlia istadunidensu cun is istereòtipos suos: est mandrone, subra pesu, gaurru, inniorante e cun su vìtziu de bufare. Cun totu custu, amat sa famìlia sua e at tentu esperièntzias ispantosas, comente biagiare in s'ispàtziu e sonare cun grupos famados.

Est famada s'esclamatzione sua, *D'oh!*, chi est ispirada a un'espressada de s'atore James Finlayson (famadu pro àere retzitadu cun sa pariga artìstica Stan Laurel e Oliver Hardy) e est intrada in su Ditzionàriu de Oxford.

## Riferimentos
Dart Fener

**Dart Fener** (fintzas **Darth Vader** me is òperas de su cànone nou e in s'òpera originale, e **Anakin Skywalker** in sa trilogia *prequel*) est unu de is prus personàgios de importu in sa franchìtzia de Star Wars.

Su personàgiu e sa màscara sua sunt essidos simbòlicos intre is malos de sa cultura populare.

## Riferimentos
Carmen Souza

**Carmen Souza** (Lisbona, 20 de maiu de su 1981) est una cantante portughesa.
De origine de Cabu Birde, faeddat creolu e portughesu. 

## Discografia
* 2005 - *Ess e Nha Cabo Verde*  
* 2008 - *Verdade* 
* 2010 - *Protegid*  
* 2011 - *Carmen Souza Duo feat Theo Pas'cal London Acoustic set*
* 2012 - *Kachupada*
* 2014 - *Live at Lagny Jazz Festival*
Grecia salentina

Sa **Grecìa Salentina** est un'isula limbìstica posta in Puglia de zosso (provìntzia de Lecce), in ube istat unu populu (su grecanicu) chi tenet, comente limba pròpia traditzionale, su grecu. Difatis, cumprendet nove biddas in ube si chistiona(ba)t unu limbazu neo-grecu naratu griko.

A cumintzàre dae sos annos Novanta de su '900, an peròe mutatu sentidu a su faveddu "Grecìa Salentina", chi est oje tambene una parica de comunos, cun soddos chi lis donat s'Unione Europea; in su 2007 a sas nove biddas bi nde an postu fintzas ateras duas, chi no tenen su griko comente limba tradissionale. Oje in die, totu custas biddas fachen 54.000 persones chi bìven in ibe.

Mancari petzi Melpignano e Soleto no tenzan mancu unu chi faveddat griko, ateros comunos puru an perditu sa limba. Si nde fachet impreu galu in sas biddas de Sternatia, Martignano, Calimera, Corigliano d'Otranto e Zollino.

Sas biddas chi fachen parte de custa unione no cumpartzin petzi sa curtura e (in parte) sa limba, ma fintzas servìtzios. S'Unione tenet sea in Martano, ma de pac'ora la an movita a Calimera.

De s'Unione de comunos de sa Grecìa Salentina fachen parte undichi biddas:
*Calimera (in ube est su Consortziu);
*Carpignano Salentino;
*Castrignano de' Greci;
*Corigliano d'Otranto;
*Cutrofiano;
*Martano (sa bidda prus populosa);
*Martignano;
*Melpignano;
*Soleto;
*Sternatia;
*Zollino.
Diu vi Salvi Regina

**Diu vi Salvi Regina** (Deus bos sarbet, Reina) est unu cantu religiosu dedicàu a sa Virghine Maria e iscritu in Italia dae santu Frantziscu de Geronimo in su 1675, ma una traditzione narat chi s'autore fit unu pastore de Niolu (Còssiga), Salvadore Costa. Sa cantone benit dae su Salve Regina, iscritu in latinu dae Adhemar de Monteil in su 1097. 

Cando sa Còssiga aìat detzìdiu de si facher indipendente dae Genova, sa Consulta in sa bidda de Corte seperat su cantu comente innu natzionale, goi dimandande azutoriu a sa Virghine Maria. Dae tando, su natzionalismu corsicanu tenet su cantu in cunsideru comente innu de s'isula.

## Faeddos
Inoche s'iscritu, cun sa versione orizinale in italianu a un'ala e cussa in corsicanu a s'atera:

:Dio vi salvi Regina [Diu vi salvi Regina]
:E madre universale [È madre universale]
:Per cui favor si sale [Per cui favor si sale]
:Al paradiso. - [Al paradisu.]

:Voi siete gioia e riso [Voi siete gioa è risu]
:Di tutti i sconsolati [Di tutti i scunsulati]
:Di tutti i tribolati [Di tutti i tribulatti]
:Unica speme. [Unica speme.]

:A voi sospira e geme [À voi sospira è geme]
:Il nostro afflitto core [Il nostru afflitu core]
:In un mar' di dolore [In un mar' di dolore]
:E d'amarezza. [È d'amarezza.]

:Maria, mar' di dolcezza [Maria, mar' di dolcezza]
:I vostri occhi pietosi [I vostri ochji pietosi]
:Materni ed amorosi [Materni ed amorosi]
:a noi volgete. [À noi volgete.]

:Noi miseri accogliete [Noi miseri accogliete]
:Nel vostro santo velo [Nel vostru santu velu]
:Il vostro figlio in cielo [Il vostru figliu in celu]
:a noi mostrate. [À noi mostrate.]

:Gradite ed ascoltate [Gradite ed ascultate]
:Ô vergine Maria [Ô vergine Maria]
:Dolce clemente e pia [Dolce è clemente è pia]
:Gli affetti nostri. [Gli affleti nostri accogliete.]

:Voi dei nemici nostri [Voi da i nemici nostri]
:a noi date vitoria [À noi date vitoria]
:E poi l'eterna gloria [E poi l'eterna gloria]
:In paradiso. [In paradisu.]

## Aggantzos de fora
* Midi de "Diu vi salvi Regina"
* Partitura-PDF de "Diu vi salvi Regina"
Salve Regina

Su **Salve Regina** est unu cantu in limba latina iscritu in s'Edade Mèdia. Lu aìat cumpostu Adhemar de Monteil.

## Iscritu
:Salve, Regina, mater misericordiae : vita, dulcedo et spes nostra, salve.
:Ad te clamamus, exsules filii Evae. 
:Ad te suspiramus, gementes et flentes in hac lacrimarum valle. 
:Eia ergo, advocata nostra, illos tuos misericordes oculos ad nos converte.
:Et Jesum, benedictum fructum ventris tui, nobis post hoc exsilium ostende.
:O clemens, o pia, o dulcis Virgo Maria !
Phlebotomus papatasi

Su **Phlebotomus Papatasi**, in limba sarda naradu **muschineddu**, **babballotti pungidori**, **cruabeddu** o **màndiga e càglia**, est unu babbautzu chi istat peri totu su Mediterraneu. Est unu ditteru de su suttaordine *Nematocera* e de sa familia *Psychodidae*, est a nàrrer unu de cussos sutza-sambene, pretzìsu a una tzintzula pitìca.

## Maladias
### Virus Toscana
Cando punghet, su muschineddu podet trasmitter unu virus de sa familia Bunyaviridae, chi in intro de un'omine est cajone de una maladìa narada "dengue mediterranea" o "dengue adriatica"; sas segnas sun astenia, tzudda, punta de dolore a conca, musculos e pena de matta.

### Leishmaniosi
Meda prus grae est sa leishmaniosi animale chi podet acabbare a un'omine, si no si movet a la sanare in presse.

## Referentzias
Mariza

**Mariza** (numene de naskida:*Marisa dos Reis Nunes) *Maputo, (Mozambico) 16 de nadale de su 1973, est una cantante de fado portughesa de origine africana.
Tzinesos

Si narat **tzinesu** o **cinesu** calesisiat persone o zente assotziada a sa Tzina (o Cina), siat pro chistiones de erentzia, natzionalidade, tzitadinàntzia, residentzia o ateru.

### Ateros contos
Paritzos grupos etnicos bivent in Tzina. Siat issos, siat zente chi bi tenet ligamine, si podet narrer "tzinesu".

Sos tzinesos **Han**, su grupu prus mannu in Tzina, si podent cunsiderare comente a cussos "etnicos"; sos Han fachent majoria o manoria manna in ateros istados foras de Tzina, e cumprendent su 19% de su genere umanu.

Ateros sunt sos *Zhuang*, *Hui*, *Manchu* e *Uiguros*. Sa Republica Populare Tzinesa bi nde reconnoschet 56, cun calicunu chi est in regiones amministrativas ispetziales. Taiwan, de manera ufitziale, reconnoschet sa presentzia de 14 tribù de indigenos, chi paris cun ateras fachent su 2% de sa populatzione taiwanesa. Sa lista de grupos etnicos in Tzina depet cumprender cussos de Tzina propria e Taiwan.

A tempus de gubernu Qing, su faveddu "populu tzinesu" (*中國之人* **Zhōngguó zhī rén**) fit in impreu pro inditare totus sos chi fint suzetos a s'Imperju de Mesu, cumprendende Han, Manchu e Mongolos.

**Zhonghua minzu** (tzinesu fattu simpre: *中华民族*; tzinesu classicu: *中華民族*; pinyin: Zhōnghuá Mínzú) o "natzione tzinesa" est unu cuntzettu chi brincat làcana etnica e cumprendet sos 56 grupos etnicos in Tzina chi si reconnoschiat dae, a su mancu, s'epoca Qing (1644–1911). "Zhonghua minzu" si naraiat tambene in sa Republica Tzinesa (1911-1949) pro inditare 5 grupos etnicos ebbìa. Custu faveddu nche at bocadu **zhongguo renmin** (*中国人民*), populu tzinesu, in impreu cando bi aiat Mao Zedong.
Cynotherium sardous

Su **cinotèriu sardu** (*Cynotherium sardous*) fit un'animale de sa famìlia de sos cànidos (*Canidae*), totu estinghidu, chi bivìat in Sardigna e Còssiga in su Pleistotzene. Su degogliu de custu animale si depet a cando s'essere umanu at postu pede in sas duas isulas de su Mediterràneu.

Custa ratza de cane est andada a cussu chi, tando, fit un'agorru de terra sardu-corsicanu a sa falada de mare, ind una fase de astragu. S'isulamentu de sos mannos de Cynotherium at fattu a manera chi tale ispetzia, pro sichire a biver, aìat depidu cumintzare a papare cosas comente puzones o carcassa de animales prus mannos. Pro custa resone, fit bennidu piticu piticu, mannu comente mariane.

Paret chi su mannu de *Cynotherium* fit *Xenocyon*. A bortas, si cunsiderat comente chi fit istadu unu 'e s'ereu de sos urtimos *Canis arnensis* (o *Canis msbachensis*).
Lagu de Baratz

Su **Lagu** o **lacu de Baratz** est unu lagu de sa Sardigna, postu in sa provìntzia de Tàtari; mancari siat prus atesu dae Tàtari (30 km) chi nono dae s'Alighera (20 km, est a narrer 10 km de mancu), faghet parte de sa prima tzitade. Est s'unicu lagu naturale de totu sa Sardigna e si isterret pro unos 0.6 km². 

## Aggantzos de fora
*Provintzia de Tàtari, Lagu de Baratz (presentada in sardu)
Palestinesos

Sos **palestinesos** (*الفلسطينيون*, al-Filastiniyyun) sun su populu de Palestina innantis de s'istadu de Israele. De raighinas paritzas, sa prus parte chistionat arabu e sun musulmanos, tenende ligàmines de importu cun comunidades cristianas antigas. S'identitade culletiva de palestinesu est in pelea contra s'Imperju Britannicu e su Sionismu. Chene istadu propriu dae su 1948, sos palestinesos si agattan in custas tres situatziones oje in die:
*Biven in istadu de Israele e in sos territorios de s'istadu Palestinesu ocupadu de s'autoritade israeliana;
*Biven in Cisgiordania ocupada e fascia de Gaza;
*In disterru; paritzos sun in Giordania, ma in medas biven in Libanu, Siria, Arabia Saudita e Kuwait.
Giaponesos

Sos **Giaponesos** / -**us** o **Japonesos** (*日本人* Nihonjin, Nipponjin) sunt su pòpulu de su Giapone. Sos Giaponesos fachent su 98.5% de totu sa zente chi istat in ibe. Peri su mundu, prus o mancu 130 miliones sunt de erentzia giaponesa; de custos, 127 miliones bivent in Giapone. Zente de radichina giaponesa chi est in àteru locu si narat "nikkeijin" (*日系人*). Su faveddu "giaponesu" si podet impreare pro inditare a totu diferentes grupos ètnicos, cumprendende sa zente de Yamato, Ainu e Ryukyu.
Plecotus sardus

Su **pisteddu sardu** (*Plecotus sardus*) (Mucedda, Kiefer, Pidinchedda, & Veith, 2002) o **origrone sardu** est unu sòrighe pinnadu de sa familia de sos vespertiliònidos (*Vespertilionidae*) chi si agattat petzi in Sardigna.

Est unu tzuntzureddu piticu piticu, cund una conca e restu de carena longa 45 mm, su bratzu longu tra 41 e 42 mm, sa coa de 51 mm, su pei de una longaria chi bi andat tra sos 6,8 e 7,7 mm, sas origras tra 37,5 e 39 mm. Podet pesare fintzas a 9,5 g.

S'alipedde est un'ispetzia chi bolet istare ind unu logu firmu, essende sedentaria. Si podet agattare in grutas totu naturales, a si papare dontzi tipu de babbautzu, ca in cussas artifitziales no bi andat.

## In ube est
Custu tipu de tzurrundeddu istat solu in tres logos de sa Sardigna tzentrale: calicuna gruta a curtzu de Baunei in sa provìntzia de Ozzastra, Oliana in cussa de Nùgoro e a chirriu de su lagu Omodeu, in sa bidda de Ula (provìntzia de Aristanis). Bivet in padentes a artura bassa e a curtzu de costeras.

Pro su fattu chi s'animale bolet unu logu liberu dae sa presentzia de s'omine, e no bolet issu a lu istrobbare, sa lista ruja IUCN lu ponet comente ispetzia vulnerabile.

## Libros
* 
* 
*
Franco Bonisolli

Est istadu unu tenore de ópera italianu, qui aiat bestidu sos pannos de Manrico (Il Trovatore) e Calaf (Turandot).
Rovereto

**Rovereto** est una tzitadina na de unos 31.000 persones, in provìntzia de Trento in sa regione de su Trentinu-Tirolu de su Sud.
Magadan

**Magadan** (in russu **Магадан**) est una tzitade de unos 96.000 bividores, capitale de s'oblast de Magadan, in s'estu istremu de sa Rùssia asiàtica.

Magadan est una tzitade isulada de su restu de sa Rùssia, a chi est acapiada isceti peri una istrada chi dda aunit a sa Khamchatka. Sa tzitade chi s'agatat prus pagu istesiada est Jakutzk, posta a unos 2.200 km de distàntzia.

Est connota che su tzentru amministrativu de unu cunglomeradu de campos de traballos fortzados pro is presoneris oponidores a su regimene comunista, in is tempos de s'Unione Soviètica. Oe bi s'agatat su *Monumentu a is vìtimas de Stalin* in memoria de custu fatu.
## Istòria
Magadán fiat fundada in su 1930 in s'oru de su frùmene Magadan, a curtzu de sa cussòrgia de Nagayevo. Durante su guvernu de Josif Stalin fiat logu de importu pro sa trasida de is presoneris mandados a is campos de traballu (is *[[gulag]]<nowiki/>es*). 

Dae su 1932 a su 1953 fiat su tzentru amministrativu de sa minera de oru majore de sa *Dalstroy*, organizatzione de su NKVD (acrònimu de *Naródniy komissariat vnútrennij del*, chi fiat unu dipartimantu de s'aparatu istatale sovièticu), incarrigada de is campos de traballu. Prus a fatu Magadan fiat fata portu pro is esportatziones de oro e àteros materiales estraidos in sa regione de Kolymà. Pro custu fatu sa populatzione fiat crèschida meda in presse e su 14 de trìulas 1939 aiat balangiadu tìtulu de *tzitade*.
## Àteros progetos
Minnie Mouse

**Minnie Mouse** est unu personàgiu imaginàriu de is fumetus e de is disènnius animaus creau de Walt Disney e Ub Iwerks in su 1928, famau po essi s'eterna amorada de Mickey Mouse. Su personàgiu est apartu po sa primu borta in su film animau *Plane Crazy* (*S'aeroplanu amachiau*) e apustis in àterus film, pruschetotu de is annus trinta a is annus coranta, e in millajus de stòrias a fumetus in paisus vàrius de su mundu.
## Riferimentus
Mickey Mouse

**Mickey Mouse** est unu personàgiu imaginàriu de is fumetus e de is disènnius animaus creau su 16 gennaxu de su 1928 de Walt Disney e Ub Iwerks e apustis svilupau de Floyd Gottfredson, unu de is prus fumetistas famaus de su mundu.

Su personàgiu est un'icona de sa Walt Disney Company e de sa cultura populari mundiali.

A incumentzai de su primu de gennaxu de su 2024 su personàgiu de Topolino comenti aparit in su primu disènniu animau *Steamboat Willie* est bessiu de domìniu pùblicu, ca nd'est scadiu su deretu de autori.

## Riferimentus
Pedde bianca in sa cultura giapponesa

**Bihaku** (*美白*) est unu faveddu giapponesu de su limbazu cummertziale chi bolet narrer "perfetamente biancu" e est un'imbentu pro bender cosmeticos e prodotos pro si facher sa pedde bianca. Sos prodotos sun fatos prus pro sa conca, chi non pro su restu de su corpus.
Esàminu universitàriu

Su **esàminu universitàriu** est una proa chi est a fàgher in universidade cando agabbat una materia imparada ind unu cursu de laurea, pro demostrare a su dotzente chi unu si la at abberu imparada.

S'esaminu podet esser iscritu, orale, a prozetu o unu pagu de totu custos; in prus, pro dare calicunu esaminu tocat a nde fagher ateros innantis, si est propedeuticu. Pro calicunu cursu de imparu, comente cussos chi punnan a dare connoschentzia de tipu praticu in logu de teoricu (unu laboratorju de architettura, pro esempiu), no est raru un'esaminu de fagher a grupos. Un'esaminu fatu si assotziat a unu botu.

In Italia, su botu de sos esaminos universitarios si espricat in trentesimos: su botu massimu chi si podet pigare est 30 cun laude, cussu minimu 18. Bi at peri proas chene botu perunu, chi dìan a serbire pro mustrare abilesa o idoneidade ind unu tzertu campu, ma segundu su DM 270/04 no faghet prus a los tenner in cunsideru comente esaminos.
Mentalidadi coloniali

Su cuntzetu de **mentalidadi coloniali** (*colonial mentality* in inglesu) est in pitzus de cussu sentidu de inferioridadi chi si intendint tzertas sotziedadis, a pustis de su colonialismu, una borta chi cussas funt intradas in cuntatu cun su schema de baloris de su colonitzadori in periodu coloniali. Su cuntzetu, po dda narriri in atera manera, bolit inditari su fatu chi su colonitzàu apat atzettàu is schemas de pensamentu e cultura de su colonitzadori, e dda tengat in cunsideru comente "superiori" cumparada a sa propia, chi creit issu etotu "inferiori".

Su cuntzetu in chistioni at portàu a arrexonamentus meda in is studius post-colonialis.
Gherra pro procura

Una **gherra pro procura** (*proxy war* in inglesu) est unu chertu armadu intra duas natziones, in ue s'una *no* chertat cun s'atera de manera direta. 

Mancari custu cuntzetu podat indittare paritzas situatziones de cunfrontu armadu, bolet narrer una situatzione in ue duas unidades politicas (comente istados) in disamistade approfettan de una gherra esterna, fata a foras de sa lacana insoro, pro si negher in calicuna manera, pro esempiu faghende s'una dannu a s'interessu natzionale de s'atera giogadu in cussu tretu. 

Custu tipu de chertu, a s'ispissu, mustrat una situatzione in ue sas duas natziones attacan s'alliadu de s'inimigu propiu, o/e assistin e azudan s'inimigu de s'alliadu propiu.

Sa pratica de fagher una gherra pro procura est bennida a cosa non rara dae cando, in su segulu de XX, est agabbada sa segunda gherra mundiale e fit cumintzada sa gherra fritta, e fit un'aspetu in ue sas duas superpotèntzias (Istados Unidos e Unione Sovietica) definian sos rapportos de fortza insoro. Si faghiat custu tipu de gherra, ca si timiat una gherra nucleare in casu de cunfrontu diretu. Bi aiat fintzas ateras resones pro s'artziada de numeru de gherras pro procura in su cuntestu mundiale. In sos annos tardos de sa gherra fritta, pro s'Unione Sovietica fit meda prus pagu costosu a armare o assistire sas fatziones inimigas de sa NATO, in logu de unu interventu diretu. In prus, su media televisivu aiat fatu bier a su publicu americanu su costu umanu e economicu de una gherra, cambiende su pensamentu insoro a pitzus de ponner a arriscu sa bida de soldados americanos. 

Totu custu at giuttu a sa pratica de armare, in funtzione istrategica, fatziones in ateru logu chi fin in abbolotu: si penset a s'amparu chi sos Istados Unidos an donadu a sos jihadistas (*Mujahideen*) in sa gherra russo-afghana.

Una gherra pro procura podet naschire puru dae una gherra interna chi, pro more de s'interventu de potere esternu, diventat de custa manera *internatzionalitzàda*. Pro esempiu, sa gherra tzivile ispagnola fit cumintzada comente una gherra interna tra sos Natzionalistas filo-fascistas e sos Republicanos. Peroe, fit diventada a totu titulu una gherra pro procura cando sa Germania nazista (e alliados suos) aiat donadu amparu a sa fatzione natzionalista, e s'Unione Sovietica, su Messicu e ateros atores internatzionales lu aian invetzes donadu a cussa republicana.
Repùbrica Sotzialìsta Soviètica de Turkmenistan

Sa **Repùbbrica Sotzialìsta Soviètica de Turkmenistan** (in turkmenu: *Түркменистан Совет Социалистик Республикасы*), connòtta fìntzas comènte **RSS Turkmena** fit unu istàdu federale comunista de s'Unione Sovietica.
Repùbrica Sotzialìsta Soviètica de Moldavia

Sa **Repùbbrica Sotzialìsta Soviètica de Moldavia** (in moldavu: *Republica Sovietică Socialistă Moldovenească*), connòtta fìntzas comènte **RSS Moldava** fit unu istàdu federale comunista de s'Unione Sovietica.
Repùbrica Sotzialìsta Soviètica de Estonia

Sa **Repùbbrica Sotzialìsta Soviètica de Estonia** (in estonu: *Eesti Nõukogude Sotsialistlik Vabariik*), connòtta fìntzas comènte **RSS Estona** fit unu istàdu federale comunista de s'Unione Sovietica.
Montevecchio

**Montevecchio** est unu logu de minera antigu. Su zassu est in s'ala sud-otzidentali de sa Sardigna, in sa provìntzia de su Campidanu de Mesu. Sa bidda de **Genna Serapis** (chi pero si narat sèmpiri *Montevecchio* in italianu) est immoi parti de Gùspini, mentres sa mina fait parti siat de Arbus siat de Gùspini.

## Stòria
Sa bogadura de mineralis, in Montevecchio, est a fài torrai agoa a is Fenìtzius e Romanus antigus. In su 1842 fiat cumintzada s'atividadi de estratzioni moderna, gratzias a imprendidoris comenti Giovanni Antonio Pischedda e Giovanni Antonio Sanna. A pustis, fiat sa sienda Montecatini a si ndi pigai su logu. Sa bidda teniat prus de 3000 personas candu si traballàat: ant firmau s'attividadi in su 1991. Sa minera de Montevecchio est immoi unu logu de importu in ui fài archeologia industriale, fendi parti de su *Parco Geominerario ed Ambientale della Sardegna*.
Repùbrica Sotzialìsta Soviètica de s'Ucraina

Sa **Repùbbrica Sotzialìsta Soviètica de s'Ucraina** (in ucrainu: *Украинская Советская Социалистическая Республика*), connòtta fìntzas comènte **RSS Ucraina** fit unu istàdu federale comunista de s'Unione Sovietica.
Repùbrica Sotzialìsta Soviètica de Lituania

Sa **Repùbbrica Sotzialìsta Soviètica de Lituania** (in lituanu: *Lietuvos Tarybų Socialistinė Respublika*), connòtta fìntzas comènte **RSS Lituana** fit unu istàdu federale comunista de s'Unione Sovietica.
1138

S'annu **1138** (in numeros romanos:**MCXXXVIII**) est comintzadu in sàbadu secundu su Calendariu Giulianu.
1278

S'annu **1278** (in numeros romanos:**MCCLXXVIII**) est comintzadu in sàbadu secundu su Calendariu Giulianu.
Limes (fozu de paperi)

**Limes** (faeddu latinu chi bolet nàrrer "làcana" in sardu) est unu fozu de paperi (ma fintzas telemàtigu) italianu chi essit dontzi mese e trattat de geopolìtica.

## Istòria e perfìlu
Limes est bessìdu pro sa primu borta in su 1993. Su fozu, publicàdu cada mese, est propiedade de *Gruppo Editoriale L'Espresso*. Lucio Caracciolo est s'imprentadore de su fozu.

Limes tenet, in prus, duas essidas sorres: *Heartland, Eurasian Review of Geopolitics* ("Su coro de sa terra, fozu eurasiatigu de Geopolìtiga") in limba inglesa, e su serbocroatu *Limesplus*.

## Referèntzias


## Aggantzos de foras
*Zassu ufitziale
Pitzente Mura

**Pitzente Mura** (Patada, 1935) est un'iscritore, poeta e ziornalista sardu.

## Biografia
Sende zòvanu meda, a s'agabu de sos annos chimbanta de su sègulu coladu, s'est istrenadu in su domìniu de sa narrativa cun contos, noellas e servìtzios de literadura e custùmene in “La Nuova Sardegna”, chi nde fiat istadu pro unos cantos annos currespondidore e cullaboradore de sa de Tres Pàzinas.

At iscritu finas pro àteros ziornales, no petzi sardos, e est istadu currespondidore de su Gazzettino Sardo (RAI). Pro annos meda, at leadu parte a sa polìtiga ativa in calidade de amministradore comunale e provintziale cun diferentes incàrrigos de assessoria. Est fontomadu in s'Entzicropedia Manna de sa Sardinna. In dies de oe nch'istat in Tàtari.

At pubricadu sos romanzos: “Il ballo del sole”, editadu dae sa Biblioteca Internazionale, Frorèntzia 1967, binchidore de su prèmiu literàriu “òpera prima” N. Machiavelli; La stagione delle mantidi, editadu dae Castello, Casteddu 1996; La rivolta dei gigantiniani, editadu dae Castello, Casteddu 1999; Su Deus Iscultzu, editadu dae Condaghes, Casteddu 2002, binchidore de su Prèmiu de literadura sarda “Casteddu de sa fae”, Edissione 2002. Mancari apat partetzipadu medas raras bias e petzi in custos ùrtimos annos a sas porfias poètigas bariadas de sa Sardinna, at logradu galardones de importu in diferentes cuncursos, intre sos cales su primu prèmiu in su Romàngia, in su Seunis de Tiesi de 2009 e in su prèmiu de Poesia Sarda de sa de 2 e 3 Cumpartziduras de Tàtari in su 2011.

## Òperas

### Romanzos

* 
* 
* 
* 

### Regortas de poesias

* 
*
Repùbrica Sotzialìsta Soviètica de Bielorussia

Sa **Repùbbrica Sotzialìsta Soviètica de Bielorussia** (in bielorussu: *Беларуская Савецкая Сацыялістычная Рэспубліка*), connòtta fìntzas comènte **RSS Bielorussa** fit unu istàdu federale comunista de s'Unione Sovietica. Sa capitale sua fit Minsk.
Repùbrica Sotzialìsta Soviètica de s'Armenia

Sa **Repùbbrica Sotzialìsta Soviètica de s'Armenia** (in armenu: *Հայկական Սովետական Սոցիալիստական Հանրապետություն*), connòtta fìntzas comènte **RSS Armena** fit unu istàdu federale comunista de s'Unione Sovietica.
Repùbrica Sotzialìsta Soviètica de Kazakistan

Sa **Repùbbrica Sotzialìsta Soviètica de Kazakistan** (in kazaku: *Қазақ Кеңестік Социалистік Республикасы*), connòtta fìntzas comènte **RSS Kazaka** fit unu istàdu federale comunista de s'Unione Sovietica.
Repùbrica Sotzialìsta Soviètica de s'Azerbaigian

Sa **Repùbrica Sotzialìsta Soviètica de s'Azerbaigián** (in azeru: *Azərbaycan Sovet Sosialist Respublikası *), connòtta fìntzas comènte **RSS Azera** fit unu istàdu federale comunista de s'Unione Sovietica.
Ana Moura

Ana Moura est una grande cantadora de fado, at debutadu in su 2003 cun s'album *Guarda-me a vida na mão* (Tenemi contu sa vida in sas manos tuas), sighidu in su 2005 dae *Aconteceu* (Est capitadu). In su 2007 *Para Além da Saudade*, inue b'est sa cantone, iscritta dae Jorge Fernando, "Os bùzios" (Conchiglias).
Libertarismu

Su **libertarismu** esti una filosofia polìtica che pòniri sa libbertadi a su primu postu. Libertarius circant de massimitzai s'autonomia e sa libbertadi de sceberu, prusatotu sa libbertadi polìtica e de associatzioni. Calincunu libertarius circant de bogai s'istadu, calincunu atru de promovi laissez-faire capitalismu sentza de ci bogai s'istadu. Is libertarius prus famosu funti custus de sa Iscola austriaca commenti Ludwig Von Mises e Murray Rothbard.
Pikachu

**Pikachu** est unu Pokemon de sa prima generatzione de casta Elettru. Su nùmeru identificativu suo est 25, e est unu de sos pokemon prus famados, in particulàre gràtzias a sa serie animada.
Liv and Maddie

***Liv and Maddie***, intitulada ***Liv and Maddie: Cali Style*** (*Liv e Maddie: Istile Califòrnia* in sardu) in sa de bator istasones, est una cumèdia de situatzione americana creada dae John D. Beck e Ron Hart. Emìtidu in anteprima dae Disney Channel de su 19 de trìulas de su 2013 a su 24 de martzu de su 2017. Sos protagonistas omònimos dae sa sèrie sunt sorres copiolas idènticas cun personalidades interamente diferentes interpretare de Dove Cameron.

## Atores
* Dove Cameron: Liv e Maddie Rooney
* Joey Bragg: Joey Rooney
* Tenzing Norgay Trainor: Parker Rooney
* Kali Rocha: Karen Rooney
* Benjamin King: Pete Rooney (istasones 1–3)
* Lauren Lindsey Donzis: Ruby (sa de bator istasones)

### Distributzione Italiana
* Joy Saltarelli: Liv e Maddie Rooney
* Lorenzo Crisci: Joey Rooney
* Lorenzo D'Agata: Parker Rooney (istasones 1–3)
* Tito Marteddu: Parker Rooney (sa de bator istasones)
* Rachele Paolelli: Karen Rooney
* Pierluigi Astore: Pete Rooney
* Chiara Fabiano: Ruby

## Episòdios

## Acàpios
*  Giassu ufitziale
Drosophila melanogaster

***Drosophila melanogaster*** esti una ispètzia de musca (de su ordini tassonomicu *Diptera*) de sa familia de is drosofìlidus (*[[Drosophilidae]]*). S' ispètzia esti connotta cummenti su muschitu de sa fruta e esti imperada in biologia po esperimentus sientificus in genetica, fisiologia, evolutzioni. 

## References
Octopoda

S**'Octopoda** est un'òrdini de cephalopoda**,** chi ddi narant **purpu**. Su purpu tenit duus ogus e cuàturu parigas de bratzus, unu bicu e sa buca est in su centru de is bratzus. No portat ischèletru a intru o a fora de su corpus. Bivit in totu is otzèanus de su mundu aundi papat càvarus e àterus molluscus.
H. P. Lovecraft

Howard Phillips Lovecraft fiara unu iscrittori americanu (naschidu e mortu a Providence, Rhode Island, Istados Unidos su 20 Agustu 1890 - 15 Martzu 1937) diventadu importanti a pustis de sa morti po suu traballu con is raccontus de horror, printzipalmenti po is mitos de Cthulhu. Su raccontu prus famosu est Sa tzerriada de Cthulhu (The call of Cthulhu) de su 1926, pubblicau in su pulp magazine Weird Tales.
Tórshavn

**Tórshavn** (pronuntziadu: [ˈtʰɔuʂhaun]; in danesu: **Thorshavn**) est una bidda de unos 19.650 bividores capitale e sa tzentru prus mannu de is ìsulas Føroyar.  

Fundada dae is vichingos in su de 10 sèculos, si podet cunsiderare sa prus antiga capitale de s'Europa setentrionale.
## Àteros progetos
Britànnia Manna

Sa **Britànnia Manna** (in inglesu **Great Britain**) est un'ìsula de s'Atlànticu chi s'agatat pagu a illargu de sa costera europea norte-otzidentale. Cun istèrrida de 209,331 km2 est s'ìsula prus manna de su cuntinente e sa de noe de su mundu. Contat populatzione de unos 61 milliones de pessones, chi nde faghent fintzas sa de tres ìsulas prus populadas de su mundu, a fatu de Giava (in Indonèsia), e Honshu (in Giapone).

Sa Britànnia Manna est parte de s'archipèlagu de is ìsulas Britànnicas, cumpostu de prus de milli ìsulas intre chi fintzas s'Irlanda.

Atualmente rapresentat sa prus parte de su territòriu de su Rennu Aunidu de Britànnia Manna e Irlanda de su Norte e s'agatat ispartzida in is natziones costitutivas de Galles, Inghilterra e Iscòtzia. 

S'unimentu in unu rennu solu torrat a su 1707, cun sa fundidura impare de Iscòtzia e Inghilterra (chi giai contaiat is atuales natziones de Inghilterra e Galles). Prus de una chentina de annos in antis, in su 1603, Jacu VI, re de Iscòtzia, aiat eredadu su tìtulu de re de Inghilterra, ma isceti in su 1707 is parlamentos de is duos istados aiant cuncordadu de si aunire. Su sèculu a pustis, in su 1801, a su rennu de Britànnia Manna fiat azuntu su Rennu de Irlanda, de chi diat nàschere su Rennu Unidu de Britànnia Manna e Irlanda. In su 1922, totu parte tzentru-meridionale de s'Irlanda s'est rèndida indipendente e s'istadu fiat mudadu nùmene a su de oe, chi benit a èssere Rennu Unidu de Britànnia Manna e Irlanda de su Norte.
## Àteros progetos
Douglas (ìsula de Man)

**Douglas** (in mannesu: **Doolish**) est una bidda de unos 29.950 bividores, capitale e tzentru majore de s'ìsula de Man. Posta a sa buca de su frùmene omònimu, est logu de cummèrtzios printzipale pro s'ìsula. 

Douglas fiat una cussòrgia minore, ma gràtzias a s'isvilupu de acàpios cun su portu inglesu de Liverpool durante su de 18 sèculos, at pòdidu crèschere meda in presse.
Cthulhu

**Cthulhu** est una entitadi cosmica inventada de su iscritori americanu de horror H. P. Lovecraft e introdutta in su raccontu pitticcu Sa tzerriada de Cthulhu (The Call of Cthulhu), publicara in su pulp magazine Weird Tales in su 1928. Cthulhu est considerau unu de is Mannus Beccius (Great Old Ones) de su pantheon de deus lovecraftanus. Immoi sa creatura est mera famosa in sa cultura populari. Cthulhu est una entitadi giganti parti prupu, parti omine e cun alas de dragu e che bivviri in sa tzittade a sutta de su mari R'Lyeh. Cthulhu est parti de sa colletzioni de raccontus che si tzerriant mitos de Cthulhu (Cthultu mythos).
Mrexani

**Su mrexani** (|mreʒani|) **o merxani o mrejani/merjani **(*Vulpes vulpes*) est unu mammiferu onnivoru de mesura media de su genere de sa familia Canidae. Mrexanis funti unu pagu prus pitticcus de su cani domesticu, con su ossu de sa conca prattu, origas longas triangularis e una coa longa.
Ci funti doxi ispètzias de Vulpes veras e funti in totus is continentis a parti in Antartica. Su mrexani prus comunu est su mrexani arrubiu (Vulpes vulpes) con 47 subispètzias. In Sardinnia e in Corsica est una ispètzias endemica tzerriada ''Vulpes vulpes ichnusae'' prus pitticca de sa continentali.
Vulpes vulpes ichnusae

Su **mrexani sardu** (*Vulpes vulpes ichnusae*, Miller 1907) est una subispètzia de mrexani endèmica de sa Sardinnia e de sa Corsica. Est prus pitticca de sa ispètzia continentali e si crei che ari colonitzau is ìsulas in su Pleistocene candu su bloccu sardu-corsicu fiara attaccau a su continenti. Su mrexani sardu est meda comunu e no est minacciau d'estintzioni.
Ìsulas Føroyar

Is **ìsulas Føroyar** (pronuntziadu in limba faroesa [ˈfœɹjaɹ]; in danesu: **Færøerne** [ˈfæɐ̯øːˀɐnə]) sunt unu archipèlagu chi s'agatat intre su mare de Norvègia e s'Altànticu setentrionale, a mesu caminu intre Norvègia e Islanda e 320 km a norte-uestu dae Britànnia Manna. 

S'archipèlagu tenet istèrrida aprossimada de 1.400 km2 e populatzione de 48.700 bividores. Est una regione autònoma e natzione costitutiva de su Rennu de Danimarca. Sa capitale est Tórshavn.

Intre su 1035 e su 1814, is ìsulas Føroyar fiant parte de su Rennu de Norvègia. Cun su tratadu de Kiel de su 1814, su cuntrollu de is ìsulas est passadu a sa Danimarca, impare a is àteras regiones fintzas a tando norvegesas de Groenlàndia e Islanda. Dae su 1948 sunt autònomas e in su cursu de is annos ant otentu pòdere subra casi totu is chistiones de polìtica interna, ma non subra sa defensa e is affàrios èsteros.
## Àteros progetos
Mesi

Su **mesi ** est un'unidadi de tempus impreada in su calendàriu ca est casi longa commenti unu perìudu de movimentu de sa Luna. Nci funt 12 mesis in un'annu solari.


## Notas e riferimentus

## Bibliografia
* Antoninu Rubattu, DIZIONARIO UNIVERSALE DELLA LINGUA DI SARDEGNA, Vol. I-II, Editrice democratica sarda, 2006
Saturnu (praneta)

**Saturnu** (simbulu: ) est su de ses pranetas de su Sistema Solari e su segundu prus mannu e grai, a pustis de Jove. Commenti Jove est unu praneta giganti gassosu e a giru de sa circonferentzia de cosa sua tenit unu sistema de aneddus de perdas e pruini chi girant in sa òrbita equatoriali. Saturnu tenit 62 lunas ma sa prus manna est Titanu, s'unica luna de su Sistema Solari che tenit un'atmosfera.

Su nomine benit dae su deus romanu Saturnus, su deus de s'agricoltura, e s'agatat in meda linguas indoeuropeas po indicai sa de ses dies de sa cida, Sabadu (in inglesu Saturday).

## Referentzias
Titanu (astronomia)

**Titanu** est sa luna prus manna de Saturnu, s'unica luna de su Sistema solari che tenit un'atmosfera e s'unicu corpus celesti, francu sa Terra, aundi ddoi est evidèntzia de unu ciclu de una sustàntzia a su stadu lìcuidu, sòlidu e gassosu cummenti su ciclu idrogeològicu de s'àcua me in sa Terra, chi in sa superfitzi de Titanu, po mori de is temperaduras prus bascias, est suplia dae su metanu . Titanu est su 50% prus mannu de su satellite de sa Terra, sa Luna e intzandus sa segunda luna prus manna de su Sistema solari.

## Referentzias
Fantasièntzia

Sa **fantasièntzia** est unu tipu de literadura populari incumintzada in su Noixentu chi tenit is arrèxinis in su romanzu scientìficu. Dae sa literadura immoi si ndi est mòvia a atrus mass media cummenti su cinema, fumetus, televisioni, videojogus. Sa fantasièntzia tenit cummenti tema printzipali s'impatu de sa sièntzia o tecnologia in sa vida de sa sotziedadi umana.
Uranu (praneta)

**Uranu** (simbulu: ) est su de seti pranetas de su Sistema solari, su de tres prus mannus e su de cuatru prus grais, a pustis de Jove, Saturnu e Netunu. Commenti Jove est unu praneta giganti gassosu ma sa compositzioni de s'atmosfera assimillat prus a cudda de Nettunu. Su nomini benit dae su deus de su pantheon gregu Uranos, deus de su celu.
Ankylosaurus

***Ankylosaurus*** (/ˌæŋkɨlɵˈsɔrəs/ , che boli nai "tiligherta fusa") est unu generi de dinosauru thyreophora.
Fossilis de Ankylosaurus funti agattau in formatzionis geologicas de su periodu Cretaceu, tra 68-66 milionis de annus fai, in America del Nord otzidentali, unu de s'utimus de dinosaurus.
Dinosauru

Is **Dinosaurus** funti unu gruppu de animales de su clade Dinosauria. Funti apparsus in su periodu Triassicu, 231.4 milionis de annus fai e fiant su prus importanti gruppu de vertebraus po 135 milionis de annus, de su Jurassicu fintzu a su Cretaceu, candu un eventu catastroficu ari pottau a s'estintzioni de tottu su gruppu.


Ci funti 500 generis e prus de 1000 ispetzias iscobertas. Dinosaurus fiant presenti in tottus is continentis, calincunus fiant erbivorus, ateros carnivurus, calincunus pitticcu commenti una pudda (50 cm), ateros mannus commenti palazzus. Fiant is creaturas prus mannas de sempri.


Su nomine dinosauru beniri de su gregu e boli nai "tiligherta terribili" perou c'est de nai che dinosaurus non fiant tilighertas. Dinosaurus fiant un gruppu de rettilis che non teniant sa postura tipica de is rettilis o s'ectotermia. Si crei che is dinosaurus fiant endotermus e teniant unu metabolismu mannu commenti is mamiferos e is pillonis modernus.
John Kennedy Toole

**John Kennedy Toole** (New Orleans 17 de nadale 1937 - 26 de martzu 1969) est istadu un'iscridore americanu de sa Louisiana, chi at retzidu su prèmiu Pulitzer pro su romanzu publicadu a pustis de sa morte *A Confederacy of Dunces*, (traduidu in italianu cun nùmene de *Una Banda di Idioti*). Àtera opera chia aiat iscritu est *The Neon Bible* (*Sa Bìbbia a su Neon*). Mancari esserent medas is membros de su mundu letràriu chi aiat apretziadu is traballos suos, is romanzos de Toole fiant totus refudados fintzas a cando issu s'agataiat. A cunsighidu de istrobos psichiàtricos in parte dèpidos a custu fatu, si fiat suitzidadu a s'edade de 31 annos.

Toole fiat nàschidu in una famillia de sa classe mèdia de New Orleans. Giai dae pipiu sa mama dd'aiat acostadu a su mundu de sa cultura e aiat sighidu a s'ocupare e s'intrusire in is affàrios de su fìgiu pro totu sa vida. Suta cunsìgiu de issa, Toole diat diventare atore fintzas dae edade de 10 annos, interpretende personàgios còmicos. A s'edade de 16 annos aiat iscritu su primu romanzu, *The Neon Bible*, chi prus a tradu diat àere fulliadu pro ite *adolescentziale*.

Toole aiat retzidu una bursa de istùdiu pro s'universidade de Tulane. A fatu de sa làurea aiat istudiadu inglesu in sa Columbia University, in New York, in paris tempus chi fiat traballende in s'Hunter College. Aiat fintzas insingiadu in colleges bàrios de sa Louisiana. Tzerriadu pro su serbìtziu militare, aiat dèpidu lassare is istùdios, ma in s'esèrtzidu aiat sighidu a insingiare inglesu a is militares de limba ispagnola de San Juan, in Puerto Rico. Est durante custu perìodu chi aiat incommintzadu a iscriere *A confederacy of Dunces*, acabadu pois una borta torradu a domo.

Sutapostu a s'atentzione de sa casa editora Simon & Schuster, su romanzu fiat dadu a s'incuru de s'editore Robert Gottlieb, chie aiat cunsideradu su traballu de Toole de calidade, ma essentzialmente de pagu cunsistèntzia. Nimmancu a pustis de medas mudàntzias Gottlieb fiat abarradu cuntentu, e una borta chi su romanzu fiat refudadu fintzas de unu àteru editore, Hodding Carter Jr., dd'aiat rimadu. Depressu e cun ideas persecutòrias, Toole fiat partidu in viàgiu. Firmadu in Biloxi, Mississippi, si fiat bochidu in intro sa machina sua cun peri is fumos de iscarrigu, usende unu tubu pro abbare. Una pariga de annos a pustis sa mama aiat portadu su manuscritu a s'iscritore Walker Percy chi si fiat mòvidu pro ddu fàghere imprentare. In su 1981 Toole diat retzire su pèmiu Pulitzer pro sa narrativa.
Sistema solari

Su **Sistema solari** est unu sistema pranetariu aundi s'agatant: su Soli, otu pranetas e meda corpus celestis prus piticus cummenti pranetas nanus, cometas, asteroidis. Su Sistema solari est nasciu 4.6 miliardus de annus fai dae su collassu gravitatzionali de una nui moleculari giganti.

Is pranetas de su Sistema Solari funt (in ordini de su prus bixinu a su Soli): Mercuriu, Venere, sa Terra, Marte (pranetas terrestris), Jove, Saturnu, Uranu e Nettunu (pranetas gassosus). Su praneta nanu Plutoni fiat su de noi pranetas de su Sistema Solari ma su 24 de Austu 2006 s'Unioni astronomica internatzionali dd'at bogau dae sa categoria di praneta po ddu ponni in sa categoria de is pranetas nanus.

Intru a is pranetas terrestris e is gassosus s'agatant sa Cinta de asteroidis e su protopraneta Ceres.

A lacana de su sistema s'agatant sa Cinta de Kuiper e su praneta nanu Plutoni.
Charles Darwin

**Charles Robert Darwin**, (/ˈdɑrwɪn/; 12&nbsp;Freargiu 1809&nbsp;– 19&nbsp;Abrile 1882) fiara unu naturalista e geologu inglesu, meda connottu po sa sua teoria de sa evolutzioni. Darwin ari publicau sa sua teoria de sa evolutzioni in su libru "S'origini de is ispetzias" in su 1859 a pustis de annus de istudios e a pustis de sa ispeditzioni navali de su Beagle. In particulari s'istudios de is animales de sa isulas Galapagos in 1835 anti contribuiu meda a convinciri Darwin de sa bontadi de sa sua teoria.
John Fante

**John Fante** (Denver, 8 de abrile 1909 - Los Angeles 8 de maju 1983), est istadu unu iscridore eiscenegiadore americanu de orìgines italianas. S'òpera de su 1939 *Ask the Dust* (traduida in sardu "Pregunta a sa pruini" e traduida in italianu *Chiedi alla polvere*) est su prus connotu de una sèrie de bator romanzos publicados intre su 1938 e su 1985, nodios cun nùmene colletivu de *The Bandini Quartet*.  
## Vida
Fante fiat nàschiu in Denver, Colorado, in su 1909. SU babbu, Nicola Fante, beniat de Torricella Peligna (Abrutzu). Aiat frecuentadu iscolas catòlicas bàrias e si fiat pois iscritu a s'Universidade de su Colorado. Lassados is istùdios in su 1929 aiat mòvidu a Califòrnia pro si cuntzentrare in s'iscriere. A càusa de su diabete fiat diventadu tzurpu e aiat pèrdidu totu e duas is cambas, fintzas a mòrere in su 1983.